હું તમને આનો શું જવાબ આપું એની મને ખબર નથી. હું આવી બધી બાબતો વિશે વિચારતો નથી. હું માનું છું કે, ગ્રાન્ડચિલ્ડ્રનથી લઈને ગ્રાન્ડપેરેન્ટ્સ સુધી બધા જ મારી સાથે કનેક્ટ થાય છે. કદાચ મેં જે ફિલ્મ્સ કરી છે એની સાથે એનો સંબંધ છે. મેં ફેમિલી ફિલ્મ્સ કરી છે, વળી, જ્યારે તમારી વિરુદ્ધ વારંવાર લખવામાં આવે ત્યારે ક્યાંક લોકો એમ ફીલ કરવા લાગે છે કે, બસ હવે બહું થયું. એનાથી ઓટોમેટિકલી લોકોનો ઓપિનિયન તમારી તરફે થઈ જાય છે. સલમાન ખાનની દુનિયામાં બધું જ શાનદાર, ભવ્ય અને જબરદસ્ત છે. દરેકેદરેક બાબત લાર્જર ધેન લાઇફ છે. તેના ફેન્સ તેની ફિલ્મ્સ ન તો સેટ અપ કે ન તો સ્ટોરી કે ન તો ટ્રીટમેન્ટ કે ન તો કો-સ્ટાર્સ માટે પરંતુ ભાઇજાનની સ્ટાઇલ માટે જ જોવા જાય છે. તે ઓનસ્ક્રીન આવે છે, ચોટદાર ડાયલોગ બોલે છે અને ઓડિયન્સ તાળી પાડે છે. તે એકલા હાથે દુશ્મનોની આખી આર્મીને પરાસ્ત કરે છે અને તેને કશું જ થતું નથી. વાસ્તવમાં તેના ફેન્સ આ ક્રેઝીનેસ જોવા માટે જ ગયા હોય છે. ભાઈની સક્સેસને સમજાવવી શક્ય નથી. તેણે ઓલરેડી કહ્યું એમ કે, તમે ફક્ત દિલથી જ તેને ફીલ કરી શકો છો. તે સામાન્ય રીતે ઇન્ટરવ્યૂઝ માટે તૈયાર થતો નથી, પરંતુ જ્યારે વાત કરે છે ત્યારે નિખાલસતાથી વાત કરે છે. અહીં આ સુપરસ્ટાર સાથેની વાતચીતના કેટલાક અંશો રજૂ કરીએ છીએ.